Diari Oficial de la Generalitat Valenciana


Sumari del DOGV 9032, del 02-03-2021 (2021/1763)

RESOLUCIÓ de 23 de febrer de 2021, de la directora general de Personal Docent, per la qual, en execució de sentència, s'inclou un aspirant en la llista de seleccionats en el procediment selectiu per a accés al cos de catedràtics d'Ensenyament Secundari, convocat per Ordre de 22 de desembre de 2009, de la Conselleria d'Educació.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9032

Data del DOGV
:   02-03-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/1763


Data del document
:   23-02-2021

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * concurs administratiu

RESOLUCIÓ de 23 de febrer de 2021, de la directora general de Personal Docent, per la qual, en execució de sentència, s'inclou un aspirant en la llista de seleccionats en el procediment selectiu per a accés al cos de catedràtics d'Ensenyament Secundari, convocat per Ordre de 22 de desembre de 2009, de la Conselleria d'Educació. [2021/1763]  
Per Ordre de 22 de desembre de 2009, de la Conselleria d'Educació (DOGV 6175, 30 de desembre), es va convocar procediment d'accés als cossos de catedràtics d'Ensenyament Secundari i catedràtics d'Escoles Oficials d'Idiomes, en el qual va participar Antonio García Moya per l'especialitat d'Informàtica.  
El senyor García Moya va interposar recurs d'alçada contra el llistat de les puntuacions definitives en el mencionat procediment, el qual li va ser desestimat per la Resolució de 14 de gener de 2015, de la Direcció General de Personal.  
Contra aquesta, va recórrer davant la jurisdicció contenciosa administrativa i el Jutjat Contenciós Administratiu núm. 10 de València va dictar sentència desestimatòria el 5 de desembre de 2016, contra la qual va recórrer en apel·lació davant el Tribunal Superior de Justícia de la Comunitat Valenciana, el qual va dictar sentència estimatòria núm. 794/2019, el 24 d'octubre de 2019, en què resol que havia de ser avaluat en les seues capacitats pedagògiques.  
En compliment d'aquesta i d'acord amb el que es preveu en l'esmentada ordre de convocatòria, la inspecció educativa va dur a terme l'avaluació docent i l'11 de febrer de 2021 es remet a aquesta direcció general l'informe corresponent a aquesta, en el qual consta la conformitat de l'interessat a l'efecte de la seua fermesa, i en virtut de tot això, resolc:  
  
Primer  
D'acord amb el que es disposa en l'informe d'avaluació de l'activitat docent, dut a terme per la inspecció educativa en execució de la sentència de 24.10.2019, del Tribunal Superior de Justícia de la Comunitat Valenciana, al senyor Antonio García Moya li corresponen 1,74 punts en l'apartat 1.2.1, la qual cosa sumat a la resta de la baremació realitzada en el seu moment, dona una puntuació total de 6,9000, amb la qual resulta seleccionat per l'especialitat d'Informàtica per la qual va participar.  
  
Segon  
De conformitat amb el que es preveu en l'article 39.3 del Reglament d'ingrés, accessos i adquisició de noves especialitats en els cossos de funcionaris docents a què es refereix la Llei orgànica 2/2006, de 3 de maig, d'educació, aprovat per Reial decret 276/2007, de 23 de febrer, els qui accedisquen per aquest procediment estaran exempts de la realització de la fase de pràctiques, i romandran com a catedràtics en la mateixa destinació que ocuparen en el cos de procedència, sempre que aquesta destinació siga del mateix àmbit de l'administració educativa convocant.  
  
Tercer  
Consegüentment, és procedent elevar al Ministeri d'Educació i Formació Professional la corresponent proposta de nomenament d'Antonio García Moya com a funcionari de carrera de l'esmentat cos i especialitat, amb efectes econòmics i administratius d'1 de setembre de 2014, segons preveu la Resolució de 24 de febrer de 2015, de la Direcció General de Centres i Personal Docent (DOGV 7480, 6 de març).  
  
Contra aquesta resolució les parts legitimades podran promoure un incident d'execució de sentència davant el Jutjat Contenciós Administratiu núm. 10 de València, de conformitat amb el que es disposa en els articles 109 i concordants de la Llei 29/1998, de 13 de juliol, reguladora de la jurisdicció contenciosa administrativa.  
  
València, 23 de febrer de 2021.- La directora general de Personal Docent: M. Ángeles Herranz Ábalos.